Þetta spil hentar prýðilega yngri börnum . Spilagjöf Gjafari gefur leikmönnum átta spil ( fyrst þrjú spil , svo tvö og síðan aftur þrjú ) . Leikmenn passa að enginn annar sjái spilin . Síðan er stokkurinn settur á hvolf á mitt borðið . Fjögur spil eru dregin úr stokknum og lögð við hlið hans þannig að þau snúa upp , tvö sitt hvoru megin . Markmið leiksins er að losna við öll spil af hendinni . Leikmenn gera til skiptis og byrja alltaf á að draga spil úr stokknum . Sá sem ekki gaf byrjar . Eftir að hann hefur dregið spil leggur hann spil ofan á spil sem liggur í borði , einum hærra eða einum lægra en það sem í borðinu er og í öðrum lit . Spilari má sömuleiðis færa spil í borði ofan á annað spil í borði með sömu reglu og áður ; einum hærra eða lægra og í öðrum lit . Spil sem er fært þannig má hafa annað spil ofan á sér . Dæmi : Rauð tía á hendi er lögð ofan á svartan gosa í borði . Eða : Rauð tía í borði ( sem má vera með spil ofan á sér ) er færð ofan á svarta gosann . Spilarinn sem er að gera má leggja niður eins mörg spil og hann vill þegar hann á leik . Kónga skal leggja við horn spilastokksins og síðan eru rekin spil ofan á þá , á sama hátt og gert er við hin spilin fjögur . Ef það myndast eyða þar sem eitthvert hinna fjögurra spila var lagt niður í upphafi má leggja hvaða spil sem er í hana . Spilinu lýkur þegar annar spilarinn hefur losað sig við öll sín spil og er hann sigurvegari spilsins .